sukhrobnurali/uzbek-legal-corpus huggingface dataset:
OʻZBEKISTON RESPUBLIKLIKASINING ROSSIYA FEDERATSIYASIDAGI ELCHIXONASINI TASHKIL ETISH TOʻFRISIDA
(resolution, 1998-10-13)

“Oʻzbekiston Respublikasining davlat mustaqilligi asoslari toʻgʻrisida” Oʻzbekiston Respublikasi Qonuniga amal qilib, Oʻzbekiston Respublikasi bilan Rossiya Federatsiyasi oʻrtasida diplomatiya munosabatlarini oʻrnatish toʻgʻrisidagi protokolga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining Moskva shahridagi tugatilayotgan Oʻzbekiston doimiy vakolatxonasi negizida Oʻzbekiston Respublikasining Rossiya Federatsiyasidagi Elchixonasi ochilsin. Elchixona Oʻzbekiston doimiy vakolatxonasining huquqiy vorisi hisoblansin. 6. Maqomi, maishiy taʼminot, tibbiy va transport xizmati koʻrsatish sharoitlari boʻyicha Elchi Oʻzbekiston Respublikasining vaziriga, maslahatchi-elchi vazir oʻrinbosariga tenglashtirilsin.
OʻZBEKISTON YoShLARINI ChET MAMLAKATLARGA OʻQIShGA YuBORISh TOʻGʻRISIDA
(resolution, 2021-02-22)

Bozor iqtisodiyotiga oʻtish sharoitida kadrlar va ilmiy xodimlar tayyorlash sohasidagi davlatlararo bitimlarni bajarish, xalq xoʻjaligi tarmoqlarini yuqori malakali mutaxassislar bilan taʼminlash, fan va taʼlim sohalarida oʻzaro munosabatlarni ragʻbatlantirish, madaniyat, til va adabiyotni rivojlantirish va oʻzaro boyitish, yoshlarning dunyoqarashini kengaytirish, shuningdek chet mamlakatlarning oʻquv yurtlarida Oʻzbekiston vakillarining taʼlim olishlari uchun qulay sharoitlar yaratish maqsadida Vazirlar Mahkamasi qaror qiladi: 1. Belgilab qoʻyilsinki, davlat idoralari tomonidan tuzilgan bitim va shartnomalarga muvofiq, chet mamlakatlarga oʻqishga yuborilayotgan shaxslarga oʻqishga borish va vataniga qaytib kelish, shuningdek, taʼtil vaqtida, ammo bir yilda koʻpi bilan bir marta kelib-ketish xarajatlari tegishli vazirliklar va idoralar tomonidan toʻlanadi. 2. Oʻzbekiston Respublikasi Tashqi iqtisodiy faoliyat milliy banki Turkiya Respublikasiga oʻqishga borayotgan har bir kishining tijorat kursi boʻyicha AQShning 50 dollarigacha miqdorda valyuta sotib olishiga yordam bersin. 3. Vazirliklar va idoralar chet mamlakatlarga oʻqishga yuborilayotgan yetim talabalar va oʻquvchilarni AQShning 50 dollarigacha miqdorda valyuta sotib olish uchun bir yoʻla koʻrsatiladigan yordam bilan taʼminlasinlar. 4. Oʻzbekiston Respublikasi Moliya vazirligi vazirliklar va idoralarning talabnomalari boʻyicha har yili ushbu qarorning 1 va 3-bandlarida nazarda tutilgan mablagʻlarni ajratsin. 5. Ushbu qarorning bajarilishini nazorat qilish Bosh vazir oʻrinbosari oʻrtoq M.Q. Qoraboyev zimmasiga yuklatilsin.
H. M. ABDULLAYEV YUBILEYIGA TAYYORGARLIK KOʻRISH VA UNI OʻTKAZISH TOʻGʻRISIDA
(resolution, 1992-07-20)

Oʻzbekistonning atoqli olimi, davlat arbobi Habib Muhamedovich Abdullayevning katta xizmatlarini hisobga olib hamda 1992-yil avgust oyida tugʻilganiga 80 yil toʻlishi munosabati bilan Vazirlar Mahkamasi qaror qiladi: 1. Akademik H.M. Abdullayev tavalludining 80 yilligi respublikaning ijtimoiy, jamoatchilik va ilmiy hayotida yirik voqea sifatida keng nishonlansin. 2. Yubileyga tayyorgarlik koʻrish va uni oʻtkazish tashkiliy qoʻmitasining tarkibi ilovaga* muvofiq tasdiqlansin. 3. Sentabr oyida H.M. Abdullayev yubileyiga bagʻishlangan tantanali yigʻilish oʻtkazilsin. 4. H.M. Abdullayevning nomini abadiylashtirish maqsadida Toshkent shahar hokimligi bir oy ichida metro stansiyalaridan biriga hamda shaharning markaziy koʻchalaridan biriga uning nomini berish masalasini koʻrib chiqsin. 5. Oʻzbekistonning ishlab chiqarish kuchlarini rivojlantirishga olib kelgan ulkan ilmiy yutuqlari uchun beriladigan H.M. Abdullayev nomidagi diplom hamda medal taʼsis etilsin. Oʻzbekiston Respublikasi Fanlar akademiyasi ikki hafta ichida H.M. Abdullayev nomidagi medalning eskizini va maketini tayyorlasin hamda medal bilan mukofotlash toʻgʻrisidagi nizomni ishlab chiqsin. Oʻzbekiston Respublikasi Mahalliy sanoat vazirligi 1-avgustgacha fanlar akademiyasining buyurtmasiga binoan medalni ishlab chiqarsin. 6. Toshkent Davlat texnika universitetining geologiya-qidiruv fakultetida H.M. Abdullayev nomidagi stipendiya taʼsis etilsin. 7. Oʻzbekiston Respublikasi Fanlar akademiyasi hamda Davlat geologiya va mineral resurslar qoʻmitasi: H.M. Abdullayevning yubileyiga bagʻishlangan ilmiy sessiya oʻtkazsinlar; yosh olimlar oʻrtasida H.M. Abdullayev asarlarini oʻqish kunlarini oʻtkazishni tashkil etsinlar; H.M. Abdullayev hayoti va faoliyatiga bagʻishlab radio va televideniyeda eshittirishlar va koʻrsatuvlar tayyorlashni, gazeta va jurnallarda maqolalar chop etishni tashkil qilsinlar. Qayd qilingan tadbirlar Oʻzbekiston Respublikasi Fanlar akademiyasining hamda Davlat geologiya va mineral resurslar qoʻmitasining mablagʻlari hisobiga amalga oshirilishi maʼlumot uchun qabul qilinsin. 8. Oʻzbekiston Davlat teleradiokompaniyasi, Milliy axborot agentligi, gazeta va jurnallar muharririyatlari H.M. Abdullayev hayoti va faoliyatiga bagʻishlangan tadbirlarni keng yoritsinlar. 9. Oʻzbekiston Davlat teleradiokompaniyasi 30-avgustgacha H.M. Abdullayev hayoti va faoliyati haqida hujjatli telefilm yaratsin. 10. Oʻzbekiston Respublikasi Moliya vazirligi Fanlar akademiyasiga 1992-yilda medal ishlab chiqarish, telefilm yaratish va tantanali kechani oʻtkazish uchun Vazirlar Mahkamasining zaxira fondidan 400 ming soʻm ajratsin, 11. Mazkur qarorning bajarilishini nazorat qilish Vazirlar Mahkamasining ijtimoiy masalalar, fan va taʼlim majmui (oʻrtoq M.Q. Qoraboyev)ga yuklatilsin.
DOKTORANTLAR VA ASPIRANTLARNI IJTIMOIY HIMOYA QILISh ChORALARI TOʻGʻRISIDA
(resolution, 2022-07-22)

Respublikaning ilmiy salohiyatini saqlash va mustahkamlash, yuqori malakali ilmiy kadrlar tayyorlash sifatini oshirish, shuningdek, aspirantlar va doktorantlarni ijtimoiy himoya qilishni taʼminlash maqsadida Vazirlar Mahkamasi qaror qiladi: 1. Ishlab chiqarishdan ajralgan holda doktoranturada va aspiranturada oʻqiyotgan shaxslarga, idoraviy boʻysunishidan qatʼi nazar, imtiyozli ovqatlanish uchun har oylik kompensatsiya toʻlovlarini qoʻshgan holda, 1992-yil 1-sentabrdan boshlab stipendiyalar: doktorantlarga — oliy oʻquv yurtining ilmiy darajasi bor dotsent lavozim maoshi miqdorida; aspirantlarga — oliy oʻquv yurtining ilmiy darajasi boʻlmagan oʻqituvchisining lavozim maoshi miqdorida belgilansin. 2. Oʻzbekiston Respublikasi Moliya vazirligi ushbu maqsadlar uchun zarur mablagʻlarni ajratsin.
ILM-FANNI DAVLAT YOʻLI BILAN QOʻLLAB-QUVVATLASh VA INNOVATSIYA FAOLIYATINI RIVOJLANTIRISh TOʻGʻRISIDA
(decree, 2020-09-28)

Fan-texnika imkoniyatlarini kuchaytirish, ijtimoiy-iqtisodiy taraqqiyotning dolzarb muammolarini hal etishda fanning ahamiyatini oshirish ham muhim tadqiqotlar va innovatsiya jarayonlari kengaytirilishini davlat yoʻli bilan qoʻllab-quvvatlash maqsadida: 1. Ilmiy tadqiqot institutlarida va oliy oʻquv yurtlarida xoʻjalik shartnomalari asosida bajariladigan ilmiy tadqiqot ishlari, shuningdek innovatsiya ishlari 1992 — 1995-yillarda qoʻshimcha qiymatdan soliq toʻlashdan ozod qilinsin. 2. Vazirlar Mahkamasi ilm-fanni rivojlantirishni va innovatsiya faoliyatini davlat yoʻli bilan qoʻllab-quvvatlashni taʼminlash yuzasidan bir hafta muddat ichida qaror qabul qilsin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING “ISTEʼMOL TOVARLARINI KUPONLAR BOʻYIChA SOTISh TARTIBINI TAKOMILLAShTIRISh TOʻGʻRISIDA” 1992-YIL 30-MARTDAGI 15Z-SON QARORIGA QISMAN OʻZGARTIShLAR KIRITISh HAQIDA
(resolution, 1992-12-22)

Ichki isteʼmol bozorini himoya qilishni kuchaytirish, respublika aholisini tovarlar bilan barqaror taʼminlash maqsadida hamda mehnatkashlarning istaklarini hisobga olib Vazirlar Mahkamasi qaror qiladi: 1. Vazirlar Mahkamasining “Isteʼmol tovarlarini kuponlar boʻyicha sotish tartibini takomillashtirish toʻgʻrisida” 1992-yil 30-martdagi 153-son qarori 2, 5, 6, 7, 8, 9, 11-bandlari 1992-yil iyul — sentyabr oylarida ham amal qilsin. 2. Fuqarolarda ishlatilmagan kuponlar mavjudligini tekshirish natijalarini, aholi daromadlarining oʻsishini hisobga olib hamda kuponlar boʻyicha sotiladigan tovarlar miqdori bilan ularni boshqarib borish maqsadida qayd qilingan daromadlar boʻyicha kuponlar berish miqdorini belgilashning yangi tabaqalashtirilgan shkalasi 1992-yil 1-iyuldan boshlab ilovaga muvofiq belgilansin. 3. Vazirliklar, idoralar, uyushmalar, konsernlar, korxonalar, tashkilotlar va barcha mulkchilik shakllaridagi xoʻjaliklar shu yilning 8-iyuligacha tegishli bank muassasalariga ish haqi, pensiyalar va stipendiyalar oshishini hisobga olib, yangi shkalaga muvofiq zarur kuponlar miqdoriga buyurtmalar bersinlar. Respublika hududida joylashgan barcha korxonalar, tashkilotlar, muassasalar, xoʻjaliklar shu yilning 10-iyuligacha xodimlarga, pensionerlarga, talabalarga va fuqarolarning boshqa toifalariga 1992-yil iyul oyi uchun kuponlar berishni taʼminlasinlar. 4. Tovarlarni kuponli kartochkalar boʻyicha sotish, ularni berish, saqlash, hisobga olish, inkassatsiya qilish va muomalaga chiqarish tartibi toʻgʻrisida vaqtinchalik Nizomga(1-ilova) quyidagi oʻzgartishlar kiritilsin: 1-band quyidagi tahrirda bayon qilinsin: “Ichki isteʼmol bozorini himoya qila borish maqsadida kuponli kartochkalar Oʻzbekiston Respublikasi hududida 1992-yilning iyul — sentyabr oylarida oʻz kuchini saqlab qoladi”; 14-band: 3-xatboshi chiqarib tashlansin; 4-xatboshi quyidagi tahrirda bayon qilinsin: “Yilning I va II choraklarida ajratilgan kuponlar shu yilning 1-oktabrigacha haqiqiydir”; 8-xatboshi quyidagi tahrirda bayon qilinsin: “Ishsizlik boʻyicha nafaqa oluvchi vaqtincha ishlamaydigan aholiga kuponlar nafaqa olish joyida shkalada belgilangan miqdorda beriladi”. 5. Vazirlar Mahkamasining 1992-yil 30-martdagi 153-son qarorining 1, 3, 4, 10-bandlari oʻz kuchini yoʻqotgan deb hisoblansin. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari mazkur qarorning bajarilishini nazorat qilishni taʼminlash uchun bank muassasalari tasarrufidagi savdo va nazorat tashkilotlari xodimlaridan iborat komissiyalar tuzsinlar. Kuponlar boʻyicha tovarlar sotishning belgilangan tartibiga rioya qilish boʻyicha tekshirish natijalarini har haftada koʻrib borsinlar va qatʼiy choralar koʻrsinlar.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING 1992-YIL 28-FEVRALDAGI 90-SON QARORIGA OʻZGARTIShLAR KIRITISh TOʻGʻRISIDA
(resolution, 1992-10-16)

Oʻzbekiston Respublikasi boshqa mintaqalardan oladigan energiya manbalarining narxlari oshganligi munosabati bilan Vazirlar Mahkamasi qaror qiladi: Vazirlar Mahkamasining “Avtobenzinni tijorat narxlari boʻyicha sotish hajmlarini oʻzgartirish toʻgʻrisida” 1992-yil 28-fevraldagi 90-son qaroriga qisman oʻzgartirish kiritilib, 1-bandining ikkinchi xatboshisi quyidagi tahrirda bayon qilinsin; “bozor fondining qolgan 20 foizini urush qatnashchilari va faxriylariga, urush va mehnat nogironlariga A-72, A-76, AI-91, AI-92, AI-93 avtobenzinining 1 litri uchun 4 soʻmdan sotishni tashkil etsin”.
OʻZBEKISTON RESPUBLIKASINING CHET DAVLATLARDAGI DIPLOMATIYA VAKOLATXONALARI BOSHLIQLARINI TAYINLASH HAMDA CHAQIRIB OLISH TARTIBI TOʻGʻRISIDA
(law, 1992-08-05)

1
Oʻzbekiston Respublikasining chet davlatlardagi diplomatiya vakolatxonalari boshliqlari Oʻzbekiston Respublikasi Prezidentining farmonlari bilan tayinlanadi va chaqirib olinadi. Bu masalalarga doir takliflarni Oʻzbekiston Respublikasi Tashqi ishlar vazirligi Oʻzbekiston Respublikasi Oliy Kengashining tegishli komiteti (komissiyasi) bilan kelishgan holda qiritadi.

2
Oʻzbekiston Respublikasi Prezidenti maʼqullagan diplomatiya vakolatxonasi boshligʻining nomzodini Oʻzbekiston Respublikasi tashqi ishlar vaziri vakolatxona joylashgan mamlakat Tashqi ishlar vazirligiga (yozma) taqdim etib, uning roziligini (agreman) soʻraydi.

3
Oʻzbekiston Respublikasining diplomatiya vakolatxonasi boshligʻini tayinlash vakolatxona joylashgan mamlakatning rasmiy roziligi olinganidan keyin amalga oshiriladi. Vakolatxona joylashgan mamlakatdan javob olinguncha diplomatiya vakolatxonasi boshligʻi lavozimiga nomzod xususidagi maʼlumotlar maxfiy hisoblanadi.

4
Favqulodda va Muxtor Elchi yoki Favqulodda va Muxtor Vakil tayinlangan mamlakatga joʻnab ketguniga qadar Oʻzbekiston Respublikasi Tashqi ishlar vazirligi unga boradigan davlatining rahbariga topshirishi uchun Oʻzbekiston Respublikasi Prezidenti imzolagan hamda Oʻzbekiston Respublikasi Tashqi ishlar vaziri imzosi bilan tasdiqlagan ishonch yorligʻini tayyorlaydi. Oʻzbekiston Respublikasining Ishonchli Vakiliga Oʻzbekiston Respublikasi Tashqi ishlar vazirining mazkur diplomatiya namoyandasini qabul qiluvchi mamlakat Tashqi ishlar vazirligi nomiga yozilgan maktubi beriladi.

5
Oʻzbekiston Respublikasining diplomatiya vakolatxonasi boshligʻi quyidagi hollarda Oʻzbekiston Respublikasi Prezidentining Farmoni bilan chaqirib olinadi: a) diplomatiya vakolatxonasi boshligʻi almashtirilganda; b) diplomatiya vakolatxonasi boshligʻi nomaqbul shaxs (persona non grata) deb eʼlon qilinganda; v) davlatlar oʻrtasidagi diplomatiya munosabatlari uzilganda; g) davlatlar oʻrtasida urush holati eʼlon qilinganda; d) davlat xalqaro huquq subyekti sifatida yoʻqolganida.

6
Oʻzbekiston Respublikasining chet davlatlardagi diplomatiya vakolatxonalarining boshqa aʼzolari Oʻzbekiston Respublikasi Tashqi ishlar vazirining buyruqlari bilan tayinlanadilar va chaqirib olinadilar.
OʻZBEKISTON RESPUBLIKASIDA BAYRAM KUNLARI TOʻGʻRISIDA
(law, 1996-12-27)

Tarixan tarkib topgan milliy anʼanalarga asoslanib, demokratizm, insonparvarlik qoidalariga yondashgan holda va fuqarolar oʻrtasida totuvlikni va marhamatlilikni mustahkamlash maqsadida Oʻzbekiston Respublikasi Oliy Kengashi qaror qiladi: 1. Quyidagi kunlar Oʻzbekiston Respublikasi hududida bayram (dam olish) kunlari deb belgilansin: 1-yanvar — Yangi yil, 8-mart — Xotin-qizlar kuni, 21-mart — Navroʻz bayrami, 9-may — Gʻalaba kuni, 1-sentabr — Mustaqillik kuni, Roʻza xayit (Iyid al Fitr)ning birinchi kuni va qurbon xayit (Iyd al Adxa)ning birinchi kuni. 2. Oʻzbekiston Respublikasining 1971-yil 17-dekabrdagi qonuni bilan tasdiqlangan Oʻzbekiston Respublikasining Mehnat toʻgʻrisidagi qonunlari Kodeksining 77-moddasi (Oʻzbekiston Respublikasi Oliy Sovetining Vedomostlari, 1971-yil, № 34, 322-modda; 1977-yil, № 32, 494-modda) quyidagi tahrirda bayon etilsin: “77-modda. Bayram kunlari Korxonalar, birlashmalar va tashkilotlarda quyidagi bayram kunlarida ishlanmaydi: 1-yanvar — Yangi yil; 8-mart — Xotin-qizlar kuni; 21-mart — Navroʻz bayrami; 9-may — Gʻalaba kuni; 1-sentabr — Mustaqillik kuni; Roʻza xayit (Iyd al Fitr) bayramining birinchi kuni; Qurbon xayit (Iyd al Adxa) bayramining birinchi kuni”.
OʻZBEKISTON RESPUBLIKASI MUDOFAA ISHLARI VAZIRLIGINI OʻZBEKISTON RESPUBLIKASINING MUDOFAA VAZIRLIGIGA AYLANTIRISH TOʻGʻRISIDA
(decree, 1992-07-03)

Oʻzbekiston Respublikasining “Mudofaa toʻgʻrisida”gi Qonuniga muvofiq hamda 1992-yilning 1-iyulidan Turkiston harbiy okrugi boshqarmasi tarqatilganligi va oʻz faoliyatini toʻxtatganligi munosabati bilan: 1. Oʻzbekiston Respublikasining Mudofaa ishlari vazirligi Oʻzbekiston Respublikasining Mudofaa vazirligiga aylantirilsin. 2. Oʻzbekiston Respublikasining Vazirlar Mahkamasi bir oy muddat ichida ushbu masala yuzasidan qaror qabul qilsin.
“OʻZBEKISTON RESPUBLIKASIDA XALQ DEPUTATLARINING MAQOMI TOʻGʻRISIDA”GI OʻZBEKISTON RESPUBLIKASI QONUNINING 8-MODDASIGA OʻZGARTIShLAR KIRITISh HAQIDA
(law, 1992-11-16)

Oʻzbekiston Respublikasi Oliy Kengashi qaror qiladi: “Oʻzbekiston Respublikasida xalq deputatlari maaqomi toʻgʻrisida”gi Oʻzbekiston Respublikasi Qonunining 8-moddasiga quyidagi oʻzgartishlar kiritilsin: birinchi qismidagi “SSJI” degan soʻz “Oʻzbekiston Respublikasi” degan soʻzlar bilan almashtirilsin; modda quyidagi mazmundagi IV qism bilan toʻldirilsin: “Alohida hollarda Oʻzbekiston Respublikasi xalq deputatining maqomi Oʻzbekiston Respublikasi Oliy Kengashining qaroriga binoan muddatidan ilgari toʻxtatilishi mumkin. Xalq deputati degan yuksak nomni obroʻsizlantiruvchi xatti-harakatlari, uning davlat tuzilishi asoslarini qoʻporishga, ijtimoiy-siyosiy vaziyatni beqarorlashtirishga, shuningdek davlat hokimiyati va boshqaruvi idoralarining qonunga muvofiq qabul qilingan qarorlariga, fuqarolarning huquq va erkinliklariga qarshi qaratilgan gʻayrikonstitutsiyaviy xatti-harakatlarni sodir etishi yoki shunday xatti-harakatlarga daʼvat etishi shunday masalaning qarab chiqilishi uchun asos boʻlishi mumkin. Oʻzbekiston Respublikasi Oliy Kengashining Deputatlik odobi komissiyasi va Inson huquqlari qoʻmitasining fikrini hisobga olgan holda qabul qilinadi”.
“OʻZBEKISTON RESPUBLIKASINING TAShQI IQTISODIY FAOLIYATI TOʻGʻRISIDA”GI OʻZBEKISTON RESPUBLIKASINING QONUNIGA OʻZGARTIShLAR VA QOʻShIMChALAR KIRITISh HAQIDA
(law, 1992-11-16)

“7-modda. Qoraqalpogʻiston Respublikasining tashqi iqtisodiy faoliyat sohasidagi vakolatlari
Qoraqalpogʻiston Respublikasining tashqi iqtisodiy faoliyat sohasidagi vakolatlari Qoraqalpogʻiston Respublikasining Konstitutsiyasi va qonunlari bilan belgilanadi”. 6. 10-moddaning ikkinchi qismidagi “sovet fuqarolari” degan soʻzlar “Oʻzbekiston Respublikasining fuqarolari” degan soʻzlar bilan almashtirilsin. 7. 11-moddaning sarlavhasidagi va birinchi qismidagi “va SSR Ittifoqi” degan soʻzlar chiqarib tashlansin. Shu moddaning ikkinchi qismidagi “yoxud SSSRning savdo yoki boshqa vakolatxonalari huzurida respublika vakolatxonalari” degan soʻzlar chiqarib tashlansin. 8. 12-moddaning birinchi qismi quyidagi tahrirda bayon etilsin: “Oʻzbekiston Respublikasi hududida uning qonunlariga muvofiq chet el investitsiyasi ishtirokidagi korxonalar, Oʻzbekiston Respublikasi va xorijiy davlatlarning yuridik shaxslari hamda fuqarolari ishtirokida xalqaro iqtisodiy tashkilotlar va moliya tashkilotlari tuzilishi mumkin”. 12-moddaning toʻrtinchi qismi quyidagi tahrirda bayon etilsin: “Oʻzbekiston Respublikasida erkin iqtisodiy zonalar tuzilishi mumkin, bu zonalarda xoʻjalik faoliyatini amalga oshirish shartlari Oʻzbekiston Respublikasi qonunlari bilan belgilanadi”. 9. 13-moddaning yettinchi xatboshisidagi “SSSR davlat chegarasi orqali” degan soʻzlar chiqarib tashlansin. 10. 17-moddaning birinchi qismidagi “6-moddasida” degan soʻzlar “5-moddasida” degan soʻzlar bilan almashtirilsin. 11. 18-moddaning birinchi qismidagi “Oʻzbekiston Respublikasi” degan soʻzlar “davlat” degan soʻz bilan almashtirilsin.
1992-YIL 1 IYuLDAN NAFAQALAR, STIPENDIYALAR HAMDA BUDJET HISOBIDAGI MUASSASALAR XODIMLARNING ISh HAQI MIQDORLARINI OShIRISh TOʻGʻRISIDA
(decree, 2020-09-28)

Isteʼmol mollari va xizmatlariga narxlar oshib borayotgan sharoitda respublika aholisini ijtimoiy himoya qilish maqsadida: 1. Oʻqituvchilar, tarbiyachilarning, oʻrta maxsus va hunar-texnika bilim yurtlari muallimlarining, professor-oʻqituvchilar tarkibining, shifokorlar, ilmiy xodimlarning ish haqi 1,8 baravar, budjet hisobidagi boshqa tashkilotlar va muassasalar xodimlarining ish haqi — 1,5 baravar oshirilsin. 2. Ish haqini oshirish bilan bogʻliq qoʻshimcha xarajatlarning 25 foizi budjetdagi muassasalar va tashkilotlar smetalari boʻyicha umumiy sarf-xarajatlarni qisqartirish hisobiga taʼminlansin. 3. Oliy oʻquv yurtlari talabalarining, aspirantlarning, doktorantlarning stipendiyalari, kiyim-bosh va ovqat bilan taʼminlanmaydigan hunar-texnika bilim yurtlari hamda texnikumlar oʻquvchilarining stipendiyalari 1,5 baravar koʻpaytirilsin. Imtiyozli ovqatlanish uchun har oylik qoʻshimcha toʻlovlarning avvalgi miqdorlari hamda talabalarning oshxonalari va bufetlarida tushlik ovqatlarning qiymatidan 50 foizli chegirmalar saqlab qolinsin. 7. Aholi daromadlarining darajasini toʻgʻrilab olish maqsadida oyiga 5000 soʻmgacha boʻlgan ish haqidan daromad soligʻi miqdorlarini kamaytirish zarur deb hisoblansin va oyiga 5000 soʻmdan oshadigan ish haqidan olinadigan daromad soligʻining tegishli miqdorda oshirilishi joriy qilinsin. Oʻzbekiston Respublikasining Vazirlar Mahkamasi Oʻzbekiston Respublikasining fuqarolaridan, ajnabiy fuqarolaridan, va fuqaroligi boʻlmagan shaxslardan daromad soligʻi olish toʻgʻrisidagi qonunni oʻzgartirish haqida Oʻzbekiston Respublikasining Oliy Kengashiga takliflar kiritsin. 8. Respublika vazirliklari, idoralari, uyushmalari, konsernlari, korxonalari va xoʻjaliklari mehnat unumdorligini oʻstirish va ishlab chiqarish (ishlar va xizmatlar)ining hajmlarini oshirish hisobiga ushbu Farmonda belgilangan minimumni eʼtiborga olgan holda ishlovchilarining maoshi yanada oshirilishini taʼminlasinlar. 9. Oʻzbekiston Respublikasi Prezidenti huzuridagi Vazirlar Mahkamasi ushbu Farmonni roʻyobga chiqarishga oid tashkiliy chora-tadbirlarni koʻzda tutuvchi qaror qabul qilsin. 10. Oʻzbekiston Respublikasining Adliya vazirligi bir oy muddat ichida amaldagi qonunlarni mazkur Farmonga muvofiq holga keltirish toʻgʻrisidagi takliflarni tayyorlasin. 11. Farmonning bajarilishini nazorat qilish Oʻzbekiston Respublikasi Prezidenti huzuridagi Vazirlar Mahkamasining zimmasiga yuklansin.
OITS bilan kasallanishning oldini olishni kuchaytirish choralari toʻgʻrisida
(resolution, 2014-09-15)

OITS bilan kasallanishning oldini olish ishlarini kuchaytirish maqsadida Vazirlar Mahkamasi qaror qiladi: 1. Oʻzbekiston Respublikasida OITS (orttirilgan immunitet tanqislik sindromi) kasalligiga qarshi kurashning davlat tarmoqlararo dasturi ilovaga* muvofiq tasdiqlansin. 3. Oʻzbekiston Respublikasi Sogʻliqni saqlash vazirligi, Mehnat vazirligi, Moliya vazirligi OITS kasalligiga chalingan bemorlarni davolash-profilaktika qilish va ularga xizmat koʻrsatish bilan band boʻlgan hamda immunitet tanqislik virusi bilan bevosita ishlovchi xodimlarning mehnat taʼtillarini 36 ish kuni qilib, kasbi tufayli virus bilan zararlangan hollarda salomatligiga yetkazilgan zarar uchun bir yoʻla toʻlanadigan pul tovoni miqdorlarini sogʻliqni saqlash tarmogʻida ishlovchi bir xodimning oʻrtacha oylik maoshining uch yillik hajmida belgilasinlar, bu xarajatlarni respublika budjeti mablagʻlari hisobidan ajratsinlar. 4. Oʻzbekiston Respublikasi Sogʻliqni saqlash vazirligi: immunitet tanqislik virusi bilan zararlangan yoki OITS kasalligiga chalingan bemorlarni davolash uchun dori-darmonlarni bepul berish tartibini, shuningdek, ularning respublika doirasida davolanish joylariga bepul borib kelishlari bilan bogʻliq xarajatlarning oʻrnini qoplash tartibini belgilasin; aholini, birinchi navbatda, immunitet tanqislik virusi yuqish xavfi yuqori boʻlgan shaxslarni, shuningdek, virus bilan zararlanganlarni hozirgi zamon darajasida tekshiruvdan oʻtkazishni, profilaktik kuzatish va davolashni, ularga maslahatlar berilishini, kasallikning oldini olish vositalari bilan taʼminlashni, donorlik qoni va qon mahsulotlari quyish jarayonida ninalar, shpritslar va boshqa tibbiy asbob-anjomlarni sterilizatsiya qilishda oʻta xavfsizlikni taʼminlasin. 5. Oʻzbekiston Respublikasi Xalq taʼlimi vazirligi kasalxonalarda, reabilitatsiya markazlarida va uy sharoitida davolanayotgan odamning immunitet tanqislik virusi bilan zararlangan yoki OITS kasalligiga chalingan bolalar va oʻsmirlar uchun oʻrta umumtaʼlim maktablari va hunar-texnika taʼlimining maxsus oʻquv dasturlari boʻyicha oʻtishni tashkil etsin. 6. Oʻzbekiston Davlat televideniye va radioeshittirish kompaniyasi, Oʻzbekiston Respublikasi Davlat matbuot qoʻmitasi, respublika roʻznomalari va jurnallari tahririyatlari ommaviy axborot vositalarida OITS kasalligining oldini olish, odamning immunitet tanqislik virusi yuqqan yoki OITS kasalligiga chalingan bemorlarga nisbatan mehr-shafqatli munosabatda boʻlish hislatini tarbiyalash masalalarini keng yoritsinlar. 7. Oʻzbekiston Respublikasi Ichki ishlar vazirligi: fohishabozlik, giyohvandlik va daydilikka qarshi kurashni kuchaytirsin; Oʻzbekiston Respublikasi Xalq taʼlimi vazirligi hamda Oliy va oʻrta maxsus taʼlim vazirligi bilan birgalikda xorijiy fuqarolarning respublikada amalda boʻlgan xulq-atvor qoidalariga soʻzsiz rioya qilishlari boʻyicha qoʻshimcha choralar koʻrsin. 8. Ushbu qarorning bajarilishini nazorat qilish Vazirlar Mahkamasining ijtimoiy masalalar, fan va taʼlim boʻlimiga yuklatilsin.